Unión Renovadora Asturiana - Uiquipedia

# Unión Renovadora Asturiana

### De Uiquipedia

La Unión Renovadora Asturiana (URAS) ye un partíu políticu rexonalista asturianu de centru-derecha fundáu por Sergio Marqués.

Esti partíu fundólo'l 2 d'avientu de 1998 Sergio Marqués cuando yera Presidente del Principáu d'Asturies, como consecuencia de les diferencies de criteriu del qu'entós yera'l so partíu, el PP asturianu. Por ello gobernó en minoría hasta'l fin de la llexislatura en 1999.

Nes elleiciones municipales y autonómiques d'esi añu algamó un importante sofitu, convirtiéndose na tercer fuercia política asturiana. Sacó 44.261 votos (7,2%) y 3 diputaos autonómicos, amás de 83 conceyales.

En 2003 los sos resultaos fueron peores enforma, sacando namás que 17.162 votos (2,8%), colo que perdieron tolos sos diputaos. Nos conceyos pasaron de tener 83 a 29 conceyales.

Anguaño URAS tien pautada una coallición col Partíu Asturianista pa presentase a les elleiciones autonómiques de 2007, baxo'l nome d'Unión Asturianista. La presidencia de la coallición va ser rotativa, entamando por Sergio Marqués.

## [editar] Enllaces esternos

- Páxina oficial d'URAS

Retrieved from "http://ast.wikipedia.org../../../u/n/i/Uni%C3%B3n_Renovadora_Asturiana_1d35.html"

Categoría: Partíos políticos d'Asturies

##### Views

- Artículu
- Discusión
- Revisión actual

##### Buscar

##### Otres llingües

- Español